Ibrahim Muhammadu Maccido ɗan Abubakar (Haihuwa: 20 Afrilu 1928 Rasuwa: 29 Oktoba 2006), wanda aka fi sani da Muhammadu Maccido, shi ne Sarkin Musulmi na 19 a Najeriya . Ya kasance ɗa kuma mataimaki na farko ga Siddiq Abubakar III (1903–1988) wanda ya kasance Sarkin Musulmi na tsawon shekaru 50. Maccido ya yi ayyuka da dama na gwamnati a lokacin rayuwarsa kuma ya yi fice sosai a matsayin mai hulda da Shugaban Nijeriya Shehu Shagari (mulki 1979 – 1983) har zuwa lokacin da sojoji suka yi juyin mulki suka kawar da Shagari daga mulki. Lokacin da mahaifinsa ya mutu a shekarar 1988, shugaban gwamnatin mulkin soji a Najeriya, Ibrahim Babangida ya nada Ibrahim Dasuki (mulki a 1985 – 1993) a matsayin sabon Sarkin Musulmi, shawarar da ta haifar da zanga-zanga mai ƙarfi a duk arewacin Nijeriya. A shekarar 1996, Sani Abacha (1993 – 1998), tsohon shugaban mulkin sojan Nijeriya 6, ya tumɓuke Dasuki daga muƙaminsa ya kuma naɗa Maccido sabon Sarkin Musulmi. An naɗa Maccido a ranar 21 ga watan Afrilu shekarar 1996 kuma ya yi mulki daga matsayin na tsawon shekaru goma.